
روشنی ہمارے اور کائنات کے درمیان ایک رابطے کا کام دیتی ہے - یہ روشنی کی ہی بدولت ہے کہ ہم دور دراز کے ستاروں کا 
مشاہدہ کر سکتے ہیں اور اپنے عمیق ماضی میں جھانک کر کائنات کی پیدائش کے عمل کو دیکھ سکتے ہیں - لیکن روشنی ہے 
کیا؟ مختصراً یہ کہا جاسکتا ہے کہ روشنی فوٹانز کا مجموعہ ہے اور فوٹان توانائی کی وہ کم سے کم مقدار ہے جسے ایک جگہ 
سے دوسری جگہ پہنچایا جاسکتا ہے - روشنی کا بنیادی ذرہ فوٹان ہے جس کی کوئی جسامت نہیں ہوتی اور جو مزید تقسیم نہیں 
ہوسکتا صرف یا خارج ہوسکتا ہے یا جذب ہوسکتا ہے - روشنی بیک وقت ذرات کی طرح بھی کام کرتی ہے اور لہروں کی طرح 
بھی - جب ہم روشنی کا ذکر کرتے ہیں تو عام طور پر اس سے مراد وہ شعاعیں ہوتی ہیں جو انسان دیکھ سکتے ہیں - لیکن 
روشنی برقی مقناطیسی طیف یعنی سپیکٹرم کا ایک بہت چھوٹا سا حصہ ہے جبکہ برقی مقناطیسی شعاعوں کی فریکونسی کی کل 
رینج بہت زیادہ ہے - گیما ریز کے فوٹانز کی توانائی بہت زیادہ ہوتی ہے چنانچہ ان کی طول موج یعنی ٣ا‏ ج٥٤ا٥۷۵۷‏ بہت کم 
ہوتی ہے - زیادہ تر گیما ریز کا طول موج 10 پیکومیٹر سے بھی کم ہوتا ہے جو کہ ہائیڈروجن کے ایٹم کی جسامت سے بھی کم 
ہے - ہائیڈروجن کے ایٹم کی جسامت کا اندازہ اس مثال سے کر لیجیے کہ ہائیڈروجن کے ایٹم اور ایک سینٹ کے امریکی سکے 
کی جسامت کا تناسب وہی ہے جو ایک سینٹ کے سکے اور چاند کی جسامت کا ہے - نظر آنے والی روشنی برقی مقناطیسی 
سپیکٹرم کے درمیان میں ہے اور اس کی طول موج 400 سے 700 نینومیٹر تک ہوتی ہے جو کہ تقریباً ایک بیکٹیریم کی جسامت 
ہے - سپیکٹرم کے آغاز میں ریڈیو ویووز ہیں جن کا طول موج 100 کلومیٹر تک یا اس سے زیادہ بھی ہوسکتا ہے - بڑے سے 
بڑا طول موج دس ہزار سے ایک لاکھ کلومیٹر تک کا بھی ہوسکتا ہے جو کہ زمین کی جسامت سے بھی زیادہ ہے - فزکس کے 
قوانین کی رو سے یہ تمام لہریں ایک جیسی ہی ہیں - یہ سب فوٹانز سے مل کر بنی ہیں جو کہ ذرات ہیں اور یہ تمام لہریں 
روشنی کی رفتار سے سفر کرتی ہیں -- صرف ان کی فریکوینسی فرق ہوتی ہے - تو پھر نظر آنے والی روشنی میں کیا خاص 
بات ہے؟ کچھ بھی نہیں - کچھ بھی تو نہیں -- صرف یہ ہے کہ ہمارے ارتقاء کے دوران آنکھیں برقی مقناطیسی سپیکٹرم کے اس 
حصے کو دیکھ پاتی ہیں جس میں سورج زیادہ توانائی پیدا کرتا ہے - یہ محض اتفاق نہیں ہے کہ آنکھیں سپیکٹرم کے اس 
حصے کو ہی دیکھ پاتی ہیں - کیونکہ سپیکٹرم کا یہ ہی حصہ ایسا ہے کہ اس کہ لہریں پانی کے اندر بھی گذر پاتی ہیں - آنکھوں 
کے ارتقا کا آغاز اس وقت ہی ہوا تھا جب کروڑوں سال پہلے ہمارے اجداد پانی کے جانور تھے - نہ صرف یہ کہ روشنی مادہ 
کے ساتھ تعاملات کرتی ہے بلکہ ان تعاملات کے نتیجے میں روشنی کا راستہ بھی بدل جاتا ہے چنانچہ روشنی کو ان اشیا سے 
متعلق معلومات حاصل کرنے کے لیے استعمال کیا جاسکتا ہے جن کے ساتھ اس نے تعاملات کیے - اور یہ معلومات فوراً ہی ہم 
تک پہنچ جاتی ہیں جو کہ ہمارے اجداد کی بقاء کے لیے بہت اہم تھا ۔- 


لیکن روشنی آتی کہا سے ہے؟ برقی مقناطیسی لہریں عام طور پر تب پیدا ہوتی ہیں جب ایٹم یا مالیکیول زیادہ توانائی کی حالت 
سے کم توانائی کی حالت میں جاتے ہیں - گویا روشنی تب پیدا ہوتی ہے جب ایک الیکٹران ایٹم کے اندر زیادہ توانائی والے شیل 
سے کم توانائی والے شیل میں جاتا ہے اور اس زائد توانائی کو فوٹان کی شکل میں خارج کرتا ہے - اسی طرح اگر ایک فوٹان 
ایک الیکٹران سے ٹکرائے تو اسے توانائی فراہم کر کے اسے زیادہ توانائی والے شیل میں پہنچا دیتا ہے - اگر ہم ایک الیکٹران 
کا مشاہدہ کریں تو ہم دیکھیں گے کہ حرکت کرتے ہوئے الیکٹران کا چارج ایک مقناطیسی میدان یعنی اعا 13810611 پیدا کرتا 
ہے جو وقت کے ساتھ تبدیل ہوتا رہتا ہے - یہ مقناطیسی میدان برقی میدان یعنی الیکٹرک فیلڈ پیدا کرتا ہے جو مقناطیسی میدان 
کے عمود میں ہوتا ہے اور وقت کے ساتھ ساتھ تبدیل ہوتا رہتا ہے - یہ دونوں فیلڈ ایک دوسرے کو آگے بڑھاتے ہیں اور یوں 
توانائی ایک جگہ سے دوسری جگہ منتقل ہوتی ہے اور اس کے ساتھ ساتھ انفارمیشن بھی ایک جگہ سے دوسری جگہ منتقل ہوتی 
ےج 


کائنات کی تمام اشیاء میں روشنی کی رفتار ہی سب سے تیز کیوں ہے ؟ یا اس سوال کو یوں بھی کیا جاسکتا ہے کہ کائنات میں 
سب سے زیادہ ممکن تیز رفتار کیا ہے - اس رفتار کو ٤C‏ کہا جاتا ہے اور خلا میں یہ رفتار 29 کروڑ 97 لاکھ 92 ہزار چار سو 
اٹھاون میٹر فی سیکنڈ ہے جو کہ تقریباً ایک ارب میل فی گھنٹہ بنتی ہے - روشنی بھی اسی رفتار سے سفر کرتی ہے - کوئی 
بھی ذرہ جس کی کمیت صفر ہو ہمیشہ اس رفتار سے ہی سفر کرتا ہے - روشنی کی رفتار میں کوئی اسراع نہیں ہوتا -- جب کسی 
موم بتی سے روشنی نکلتی ہے تو فوٹان کی رفتار موم بتی سے خارج ہونے کے بعد نہیں بڑھتی - فوٹان پیدا ہوتے ہی روشنی کی 


رفتار سے سفر کرنے لگتا ہے - روشنی کی رفتار یہی کیوں ہے اس سے زیادہ کیوں نہیں - اس کا جواب کسی کے پاس نہیں ہے 
- ہم صرف یہ جانتے ہیں کہ کائنات میں روشنی کی یہی رفتار مقرر ہے اگرچہ اس کی وجوہات کے بارے میں ہم نہیں جانتے ۔- 


تو روشنی برقی مقناطیسی سپیکٹرم کا ایک حصہ ہے - اس کا ذرہ فوٹان ہے جو لہروں کی طرح بھی کام کرتا ہے اور ذرے کے 
طور پر بھی - دو عمودی فیلڈز کی وجہ سے روشنی آگے بڑھتی ہے اور ٥‏ کی رفتار سے سفر کرتی ہے - کیا ہم بھی روشنی 
کی رفتار سے سفر کر سکتے ہیں؟ روشنی کے قریب کی رفتار سے سفر کرنے میں کیا دشواریاں ہیں - ان پر بحث کسی اور 
ویڈیو کے لیے اٹھائے رکھتے ہیں - فی الحال بس یہ جان کر خوش ہوجائیے کے ہماری آنکھ کا ارتقاء اس طور پر ہوا کہ ہم 
روشنی کی بدولت کائنات کے بارے میں معلومات اکٹھا کرسکیں 


مزید ویڈیوز دیکھنے کے لیے وزٹ کیجیے سائنس کی دنیا ڈاٹ کام scien ceki 1٥۷۵.۶0٥٥‏ 


وڈیو لنک 
https://www.youtube.com/watch ?v=IXxZRZxafEQ‏ 


